17ma di julio

Videz quo ligesas adhike (che utensili). - A pagino di yaro.

La 17ma di julio esas la 198ma dio di la yaro (199ma en bisextila yari) segun Gregoriala kalendario. Restas 167 dii til la fino di la yaro.

 Dio 
 Dio di la Konstituco, en Sud-Korea.

 Eventi 
 561 - Ioannes la 3ma divenas papo.
 (o la 9ma di septembro sam yaro) 622 - Pos deskovrar komploto por mortigar lu, profeto Muhamad abandonas Mekka por facar lua fugo ad Yatrib, la nuna Medina. Ca yaro esas unesma yaro del Islamala kalendario.
 813 - Rejulo Krum de Bulgaria atingas Konstantinoplo e kampas exter la muri del urbo.
 855 - Papo Leo la 4ma mortas, e Anastasius Bibliothecarius divenas kontrepapo, indikita da Lothair la 1ma di Frankia.
 924 - Rejulo Edward la Olda mortas en Anglia e sucedesas da lua filiulo Æthelstan.
 1048 - Damasus la 2ma divenas papo. Tamen, ilu mortos pos 23 dii.
 1453 - Cent-yara milito finas pos la batalio di Castillon, kande Franci vinkas Angli. Nur Calais en Francia restas okupata dal Angli.
 1683 - Finas la batalio di Penghu (proxim l'insuli Pescadores), e Formosa (Taiwan) juntesas a Qing-Chinia.
 1898 - Hispani kapitulacas en Santiago de Cuba. Kom rezulto, Hispania perdas Kuba por Usa.
 1918 - Tota carala familio di Rusian imperio mortigesas dal bolsheviki.
 1928 - Álvaro Obregón vinkas elekto en Mexikia ma mortigesas da religiala fanatiko.
 1936 - Hispana interna milito: komencas la milito kande parto dil armeo Hispana probas en Maroko facar stato-stroko kontre la duesma republiko.
 1945 - Komencas Potsdam-konfero, ube federiti de la duesma mondomilito decidos futuro di Germania.
 1953 - Revolto en GDR 1953 kontre produkto-quoti
 1955 - Disney-lando apertesas en Kalifornia, Anaheim.
 1973 - En Afganistan, Mohammed Daoud Khan revokas la rejulo, e la lando divenas republiko.
 1975 - Usana spaconavo Apollo e Sovietiana Soyuz konektesas en kosmo.
 1976 - Indonezia transformas okupita Estal Timor en lua 27ma provinco.
 1976 - En Montréal komencas la Somerala Olimpiala Ludi.
 1979 - En Nikaragua prezidanto Anastasio Somoza Debayle renuncas e fugas ad Usa.
 1981 - Israel bombardas Beirut.
 1993 - Slackware, la maxim anciena Linux-versiono qua duras existar, lansesas.
 1994 - Brazilia vinkas Italia en maxima puniso e ganas Mondala Kupo di Futbalo.
 1996 - Aviono Boeing 747 de TWA Airlines explozas pos departar de JFK aeroportuo, en New York. Omna 230 personi en la aviono mortas.
 1998 - Ter-tremo en marala lito efektigas ondego, qua destruktas 10 vilaji en Papua-Nova-Guinea e produktas 1.500 morti.
 1998 - En Sankt Petersburg sepultesas la restaji di la caro Nikolai la 2ma en bastiono di Petrus-Paulus 80 yari pos lua mortigo.
 2007 - Aviono Airbus A320 de Brazilian aerala kompanio TAM trairas la forkuranto dil aeroportuo Congonhas en Sao Paulo sen haltar, e kolizionas kun edifico. To produktis la morto di 187 personi ennave, e plusa 12 morti en sulo.
 2009 - En Jakarta, bombi explozas en du hoteli, JW Marriott e Ritz-Carlton, e produktas 9 morti.
 2014 - Aviono Boeing 777 de Malaysian Airlines falas en Ukraina proxim la frontiero kun Rusia, e 295 personi mortas.
 2015 - Adminime 120 personi mortigesas e 130 vundesas pro suocidant atako en la provinco Diyala, Irak.
 2018 - Europana Uniono e Japonia signatas kontrato pri ekonomial asociuro, qua kreos la maxim larja areo di libera komerco del mondo.

 Naski 
 1832 - Charilaos Trikoupis, chefministro di Grekia (m. 1896)
 1843 - Julio Argentino Roca, prezidanto di Arjentinia (m. 1914)
 1866 - António José de Almeida, chefministro e prezidanto di Portugal (m. 1929)
 1871 - Lyonel Feininger, German-Usana piktisto (m. 1956)
 1888 - Shmuel Yosef Agnon, Israelana skriptisto, Nobel-laureato (m. 1970)
 1889 - James Cagney, Usan aktoro (m. 1986)
 1898 - Berenice Abbott, Usana fotografisto (m. 1991)
 1917 - Phyllis Diller, Usan aktorino (m. 2012)
 1917 - Kenan Evren, prezidanto di Turkia (m. 2015)
 1918 - Carlos Manuel Arana Osorio, prezidanto di Guatemala (m. 2003)
 1920 - Juan Antonio Samaranch, Hispana entraprezisto, prezidanto di Internaciona Olimpiala Komitato (m. 2010)
 1933 - Karmenu Mifsud Bonnici, chefministro di Malta (m. 2022)
 1935 - Donald Sutherland, Kanadan aktoro
 1939 - Ali Khamenei, religiala chefo di Iran
 1944 - Carlos Alberto Torres, Braziliana futbalisto (m. 2016)
 1946 - Laurent Fabius, chefministro di Francia
 1949 - Geezer Butler, Usana muzikisto e kompozisto (Black Sabbath, GZR, Geezer Butler Band)
 1954 - Angela Merkel, kancelero di Germania
 1954 - Edward Natapei, chefministro di Vanuatu (m. 2015)
 1960 - Johnny Briceño, chefministro di Belize
 1961 - António Luís Santos da Costa, chefministro di Portugal
 1963 - Rejulo Letsie la 3ma di Lesotho
 1970 - Gavin McInnes, Kanadana skriptisto e politikala komentisto
 1990 – Michał Gielniak, Polona kantisto
 1993 - Darren Dietz, Kanadana e Kazakstana hokeisto
 2000 - Erjan Tokotayev, Kirgiziana futbalistulo
 2002 - Denisa Hindová, Chekiana tenisistino

 Morti 
 924 - Rejulo Edward la Olda di Anglia (n. c. 874)
 1540 - Rejulo János la 1ma di Hungaria (n. 1487)
 1762 - Caro Petrus la 3ma di Rusia (n. 1728)
 1790 - Adam Smith, Skota ekonomikisto e filozofo (n. 1723)
 1821 - Fulgencio Yegros, Paraguayana militisto e politikisto (n. 1780)
 1845 - Charles Grey, 2ma Komto Grey, chefministro di Unionita Rejio (n. 1764)
 1879 - Maurycy Gottlieb, Polona piktisto (n. 1856)
 1883 - Tu Duc, imperiestro di Vietnam (n. 1829)
 1903 - James Abbott McNeill Whistler, Usana piktisto (n. 1834)
 1906 - Carlos Pellegrini, prezidanto di Arjentinia (n. 1846)
 1912 - Henri Poincaré, Franca matematikisto (n. 1854)
 1918 - Caro Nikolaus la 2ma di Rusia, mortigita kun sua familio dal Bolsheviki (n. 1868)
 1925 - Lovis Corinth, Germana piktisto (n. 1858)
 1928 - Álvaro Obregón, prezidanto di Mexikia (n. 1880)
 1928 - Giovanni Giolitti, chefministro di Italia (n. 1842)
 1959 - Billie Holiday, Usana jazo-kantisto (n. 1915)
 1967 - John Coltrane, Usana jazo-muzikisto (n. 1926)
 1995 - Juan Manuel Fangio, Arjentinian automobilisto (n. 1911)
 2005 - Edward Heath, chefministro di Unionita Rejio (n. 1916)
 2011 - Juan María Bordaberry, prezidanto di Uruguay (n. 1928)

 Referi 

Kategorio:Dio di yaro
Kategorio:Julio